Alexander Haig

Alexander Meigs Haig, Jr. (2. detsember 1924 Philadelphia – 20. veebruar 2010 Baltimore) oli Ameerika Ühendriikide poliitik ja sõjaväelane (kindral),  Vabariikliku Partei liige. 

Haig osales Korea ja Vietnami sõjas. 

Ta oli 1972–1974 Valge Maja personaliülem ja 1974–1979 NATO Euroopa vägede ülemjuhataja. 25. juunil 1979 tegi Punaarmee Fraktsioon talle Belgias ebaõnnestunud atentaadi. Samal aastal läks Haig erru. 

Haig oli Ameerika Ühendriikide riigisekretär Ronald Reagani valitsuses 1981–1982. Ta lahkus sellelt ametikohalt erimeelsuste tõttu presidendiga. 

Aastal 1988 kandideeris ta Vabariikliku Partei kandidaadiks Ameerika Ühendriikide presidendivalimistel. 

Kategooria:Ameerika Ühendriikide riigisekretärid
Kategooria:Valge Maja personaliülemad
Kategooria:Ameerika Ühendriikide sõjaväelased
Kategooria:Sündinud 1924
Kategooria:Surnud 2010